[{"text_idx": "#000000", "text": "Osakidetzaren \"gainkarga eta utzikeria\" salatzeko mobilizazioak egin dituzte Aiaraldeko osasun zentroetan"}, {"text_idx": "#000002", "text": "Lehen mailako arreta bermatzea eskatzeko mobilizazioak egin dituzte gaur eguerdian Aiaraldeko osasun zentroetan, SATSE, ELA, LAB, CCOO eta UGT sindikatuek deituta. Zehazki, Amurrion eta Laudion burutu dituzte elkarretaratzeak, Osakidetzaren egoera salatu eta osasun sistema indartzea eskatzeko."}, {"text_idx": "#000003", "text": "Osasun sistema blokeatuta eta gaindituta dago, koronabirusak eragindako pandemiaren bilakaeraren ondorioz. Hala adierazi dute eskualdeko langileek zenbaitetan. Oraingoz, ordea, ez da baliabideak indartzeko neurririk iragarri. Hargatik, Euskal Herri osoan deitu dituzte mobilizazioak osasun zentroen aurrean, lehen arretaren \"gainkarga eta utzikeria\" salatzeko."}, {"text_idx": "#000004", "text": "Amurrioko anbulategian jendetza elkartu da, eta osasun langileek txaloka itzuli diete jasotako babesa:"}, {"text_idx": "#000005", "text": "Osasun publikoaren defentsan hamarnaka herritar #Amurrion#SOSAiaraldea#Osasungintza /UJRMR2t62y"}, {"text_idx": "#000007", "text": "Arreta gehiago behar du Lehen Arretak"}, {"text_idx": "#000009", "text": "Euskarazko hedabideak sortu eta eskualdean zabaltzeko gogor lan egiten dugu egunero-egunero langile zein boluntario talde handi batek."}, {"text_idx": "#000010", "text": "Hedabide herritarra da gurea, eskualdeko herritarren ekarpen ekonomikoari esker bizi dena, jasotzen ditugun diru-laguntzak eta publizitatea ez baitira nahikoa proiektuak aurrera egin dezan."}]